*Projekts*

LATVIJAS REPUBLIKAS MINISTRU KABINETS

2019.gada Noteikumi Nr.

Rīgā (prot. Nr.            . §)

### Grozījumi Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību”

*Izdoti saskaņā ar likuma "Par akcīzes nodokli"*

*2. panta 7.1 daļu, 6.1 panta piekto daļu,*

*15.1 panta ceturto daļu un 22. panta sesto daļu*

1. Izdarīt Ministru kabineta 2017.gada 4.aprīļa noteikumos Nr.199 “Noteikumi par dabasgāzes apriti un akcīzes nodokļa piemērošanas kārtību” (Latvijas Vēstnesis, 2017, 76. nr.) šādus grozījumus:

* 1. svītrot 1.6. apakšpunktu;
  2. svītrot 2.3.apakšpunktā vārdus “ieved un”;
  3. svītrot 2.6. apakšpunktā skaitli un vārdu “59. un”;
  4. papildināt 3.punktu ar vārdiem un skaitļiem “izņemot nosacījumus par komercdarbības atbalstu, kādi ir noteikti šo noteikumu 7.1, 7.2, 7.3, 7.4, 7.5, 7.6, 7.7, 7.8, 7.9, 7.10, 7.11 un 7.12 punktā”;
  5. papildināt noteikumus ar 7.1, 7.2, 7.3, 7.4, 7.5, 7.6, 7.7, 7.8, 7.9, 7.10, 7.11 un 7.12 punktu šādā redakcijā:

“7.1 Likuma 15.1 panta pirmās daļas 3. punktā noteikto nodokļa likmi piemēro dabasgāzei izmantošanai šā punkta “a”, “b” un “c” apakšpunktos noteiktajiem mērķiem saskaņā ar Komisijas 2014.gada 17.jūnija Regulas (EK) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (Eiropas Savienības Oficiālais Vēstnesis, 2014.gada 26.jūnijs, Nr. L 187) (turpmāk – regula Nr.651/2014), 44.panta 1. un 2.punktu.

7.2 Atbalstu, piemērojot likuma 15.1 panta pirmās daļas 3. punktā noteikto nodokļa likmi dabasgāzei izmantošanai šā punkta “a”, “b” un “c” apakšpunktos noteiktajiem mērķiem, attiecībā uz vienām un tām pašām attiecināmajām izmaksām, kas piešķirts šo noteikumu ietvaros, nedrīkst kumulēt ar valsts atbalstu citu atbalsta programmu vai individuālā atbalsta projekta ietvaros, tai skaitā *de minimis* atbalstu, neatkarīgi no finansējuma avota.

7.3 Likuma 15.1 panta pirmās daļas 3. punktā noteikto nodokļa likmi nepiemēro dabasgāzei izmantošanai šā punkta “a”, “b” un “c” apakšpunktos noteiktajiem mērķiem, ja dabasgāzi:

7.3 1. izmanto regulas Nr.651/2014 1.panta 2.punkta “c” un “d” apakšpunktā minētajai darbībai;

7.3 2. izmanto regulas Nr.651/2014 1.pantā 3.punktā minētajos gadījumos;

7.3 3. izmanto regulas Nr.651/2014 1.panta 4.punkta “a” un “c” apakšpunktā minētajos gadījumos.

7.4 Galalietotājs nodrošina darbību un izmaksu nošķiršanu saskaņā ar regulas Nr.651/2014 1.panta 3.punktu, ja galalietotājs vienlaikus izmanto dabasgāzi gan izslēgtajās nozarēs, gan nozarēs, uz kurām attiecas Komisijas regulas Nr. 651/2014 darbības joma.

7.5 Likuma 15.1 panta pirmās daļas 3. punktā noteikto nodokļa likmi nepiemēro dabasgāzei izmantošanai šā punkta “a”, “b” un “c” apakšpunktos noteiktajiem mērķiem, ja galalietotājs atbilst regulas Nr.651/2014 2.panta 18.punktā minētajai grūtības nonākušā uzņēmuma definīcijai.

7.6 Saskaņā ar regulas Nr.651/2014 12.pantu galalietotājs ar dabasgāzes izmantošanu atbilstoši likuma 15.1 panta 3.punkta “a”, “b” un “c” apakšpunktos noteiktajiem mērķiem saistītos dokumentus glabā 10 gadus no pārbaužu, kas noteiktas saskaņā ar šo noteikumu 7.6 1. un 7.6 2.apakšpunktu, veikšanas dienas.

7.7 Saskaņā ar regulas Nr.651/2014 12.panta 2.punktu:

7.7 1. Ekonomikas ministrija izlases veidā regulāri (ne retāk kā reizi gadā) pārbauda galalietotāja atbilstību šo noteikumu 7.1, 7.2, 7.3, 7.4 un 7.5 punkta minētajām prasībām, ja dabasgāzei izmanto 15.1 panta pirmās daļas 3.punkta “a” apakšpunktā noteiktajiem mērķiem, izņemot lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai lauksaimniecības izejvielu pirmapstrādes telpās, un par to informē dabasgāzes tirgotāju, kas piegādā dabasgāzi galalietotājam;

7.7 2. Lauku atbalsta dienests izlases veidā regulāri (ne retāk kā reizi gadā) pārbauda galalietotāja atbilstību šo noteikumu 7.1, 7.2, 7.3, 7.4 un 7.5 punkta minētajām prasībām, ja dabasgāzei izmanto 15.1 panta pirmās daļas 3.punkta “a” apakšpunktā noteiktajiem mērķiem, izņemot rūpnieciskās ražošanas un citos ar ražošanu saistītos procesos un tehnoloģiski nepieciešamā klimata nodrošināšanai rūpnieciskās ražošanas telpās, un “b” un “c” apakšpunktos noteiktajiem mērķiem un par to informē dabasgāzes tirgotāju, kas piegādā dabasgāzi galalietotājam.

7.8 Šo noteikumu 7.7 1. un 7.7 2.apakšpunktos noteiktās institūcijas neatbilstību konstatēšanas gadījumā informē dabasgāzes tirgotāju, ka galalietotājs nevar saņemt dabasgāzi, kurai piemērota likuma 15.1 panta pirmās daļas 3. punktā noteiktā nodokļa likme.

7.9 Likuma 15.1 panta pirmās daļas 3. punktā noteikto nodokļa likmi piemēro dabasgāzei, kuru galalietotājs iegādājas izmantošanai šā punkta “a”, “b” un “c” apakšpunktos noteiktajiem mērķiem, līdz regulas Nr.651/2014 59.pantā noteiktajam termiņam.

7.10 Valsts ieņēmumu dienests iesniedz Eiropas Komisijā informāciju par šajos noteikumos piešķirto atbalstu, piemērojot Likuma 15.1 panta pirmās daļas 3. punktā noteikto nodokļa likmi dabasgāzei izmantošanai šā punkta “a”, “b” un “c” apakšpunktos noteiktajiem mērķiem, saskaņā ar normatīvajiem aktiem par kārtību, kādā Eiropas Komisijā iesniedz gada ziņojumus par komercdarbības atbalsta izdevumiem, un kārtību, kādā piešķir un anulē elektroniskās sistēmas lietošanas tiesības.

7.11 Informācijas publicēšanu par šo noteikumus ietvaros sniegto komercdarbības atbalstu, piemērojot likuma 15.1 panta pirmās daļas 3. punktā noteikto nodokļa likmi, nodrošina šo noteikumu 7.7 1. un 7.7 2.apakšpunktos noteiktās institūcijas atbilstoši regulas Nr.651/2014 9.panta 1., 2., un 4.punktam. Informāciju publicē, ievērojot regulas Nr.651/2014 II un III pielikumā noteiktās prasības.

7.12 Ja šo noteikumu 7.7 1. un 7.7 2.apakšpunktā noteikto pārbaužu ietvaros tiek konstatēts, ka komercdarbības atbalsts šo noteikumu ietvaros ir piešķirts, pārkāpjot regulas Nr.651/2014 prasības, galalietotājam ir pienākums iemaksāt valsts budžetā visu šo noteikumu ietvaros saņemto komercdarbības atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10.pantu, tiem pieskaitot 100 bāzes punktus, no dienas, kad komercdarbības atbalsts tika nodots galalietotāja rīcībā līdz tā atgūšanas dienai, ievērojot Komisijas 2004.gada 21.aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi. Par šajā punktā noteiktā pienākuma izpildes nodrošināšanu ir atbildīga attiecīgā šo noteikumu 7.7 1. un 7.7 2.apakšpunktā noteiktā iestāde.”;

* 1. papildināt noteikumus ar 27.1 un 27.2 punktu šādā redakcijā:

“27.1 Ja tiek pārtraukta darbība speciālajā atļaujā (licencē) norādītajā darbības vietā, vai speciālajā atļaujā (licencē) norādītajai darbības vietai piešķirta jauna adrese, komersants iesniedz Valsts ieņēmumu dienestā iesniegumu par speciālajā atļaujā (licencē) norādīto ziņu aktualizēšanu.

27.2 Ja mainās speciālajā atļaujā (licencē) norādītais komersanta nosaukums, Valsts ieņēmumu dienests aktualizē speciālajā atļaujā (licencē) norādītās ziņas.”;

* 1. izteikt 46.punkta trešo teikumu šādā redakcijā:

“Valsts nodevu nemaksā par ziņu aktualizēšanu speciālajā atļaujā (licencē) saskaņā ar šo noteikumu 27.1 un 27.2 punktu.”;

* 1. papildināt 58.punktu ievaddaļā aiz vārdiem “nodokli neapliek” ar vārdu “likuma”;
  2. svītrot 59. un 60. punktu;
  3. izteikt 61. punktu šādā redakcijā:

“61. Likuma 15.1 panta pirmās daļas 3. punktā noteikto nodokļa likmi piemēro dabasgāzei, kuru izmanto:

61.1. rūpnieciskās ražošanas un citos ar ražošanu saistītos procesos, lauksaimniecības izejvielu pirmapstrādes tehnoloģisko iekārtu darbināšanai un tehnoloģiski nepieciešamā klimata nodrošināšanai rūpnieciskās ražošanas un lauksaimniecības izejvielu pirmapstrādes telpās. Par rūpnieciskās ražošanas telpām ir uzskatāmas telpas, kurās nepieciešams ievērot attiecīgu tehnoloģisko klimatu atbilstoši labas ražošanas prakses nosacījumiem vai saskaņā ar tehnoloģisko procesu reglamentējošo dokumentāciju;

61.2. lauksaimniecībā izmantojamās zemes segto platību (siltumnīcu) siltumapgādei;

61.3. rūpniecisko mājputnu novietņu (kūts) un inkubatoru siltumapgādei.”;

* 1. svītrot 63. punktā vārdus “kuru atbrīvo no nodokļa, vai”;
  2. svītrot 66. punktā skaitli “59.”;
  3. svītrot 67. punktā vārdu un skaitli “un 59.”;
  4. svītrot 68., 69., 74., 78., 80. un 83.punktā skaitli “59.”;
  5. izteikt 74.punktu šādā redakcijā:

“74. Galalietotājs, kas izmanto dabasgāzi šo noteikumu 58. un 61. punktā minētajiem mērķiem, nodrošina izmantotās dabasgāzes atsevišķu uzskaiti sadalījumā pa minētajiem mērķiem un dabasgāzes tirgotāja noteiktajā termiņā paziņo dabasgāzes tirgotājam par nodokļa taksācijas periodā izmantotās dabasgāzes apjomu sadalījumā pa konkrētajiem mērķiem, norādot attiecīgos Eiropas Parlamenta un Padomes 2006. gada 20. decembra Regulā (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām, noteiktos NACE klasificētos procesus un kodus, kā arī paziņo dabasgāzes tirgotājam to izmantotās dabasgāzes apjomu, kuru atbilstoši šo noteikumu 67. punktam ar nodokli neapliek.”;

* 1. svītrot 78., 80. un 83.punktā skaitli “59.”;
  2. izteikt 79.punkta pirmo teikumu šādā redakcijā:

“79. Ja galalietotājs, kas saņēmis dabasgāzi, kuru neapliek ar nodokli, izmanto to mērķim, kurš nav minēts šo noteikumu 58.punktā, galalietotājs maksājamo nodokli aprēķina attiecīgajam dabasgāzes apjomam, piemērojot nodokļa likmi, kas noteikta atbilstoši izmantošanas mērķim.”;

* 1. svītrot 84. punktā skaitli un vārdu “59. un”.

2. Noteikumi stājas spēkā 2020.gada 1.janvārī.

Ministru prezidents A. K. Kariņš

Finanšu ministrs J. Reirs